open-index/open-wikipedia-markdown huggingface dataset:
திருமலை பொறியியல் கல்லூரி

**திருமலை பொறியியல் கல்லூரி** என்பது இந்தியாவின், தமிழ்நாட்டின், காஞ்சிபுரம், கீழம்பியில் அமைந்துள்ள ஒரு பொறியியல் கல்லூரி ஆகும்.  இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது.  

## வரலாறு
திருமலை பொறியியல் கல்லூரி 1999 இல் நிறுவப்பட்டது.  இந்த கல்லூரிக்கு அகில இந்திய தொழில்நுட்பக் கல்விக் குழு  (AICTE) ஒப்புதல் அளித்துள்ளது     மற்றும் சென்னை அண்ணா பல்கலைக்கழகத்துடன் இணைக்கப்பட்டுள்ளது. கல்லூரி பொறியியலில் இளநிலை பட்டப்படிப்புகள் மற்றும் பட்டையப் படிப்புகளை வழங்குகிறது. 

## வசதிகள்

* ஆய்வகங்கள் 
* கணினி மையம் 
* நூலகம் 
* விளையாட்டரங்கம் 
* தங்கும் விடுதி 
* போக்குவரத்து வசதிகள் 
* விளையாட்டு வளாகம்  

## குறிப்புகள்

## வெளி இணைப்புகள்

* 
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பொறியியல் கல்லூரிகள்
பகுப்பு:Coordinates on Wikidata
கெய்லைட்டு

**கெய்லைட்டு** (*Keilite*) என்பது (Fe,Mg)S)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இரும்பு-மக்னீசியம் சல்பைடு கனிம வகை என்று இது வகைப்படுத்தப்படுகிறது. என்சிடாடைட் காண்டிரைட் வகை விண்வீழ்கல்லில் கெய்லைட்டு காணப்படுகிறது . நினின்கெரைட்டு கனிமத்தை ஒத்த இரும்பு மிகுதி கனிமம் என்றும் இக்கனிமம் கருதப்படுகிறது . 1934 ஆம் ஆண்டில் பிறந்த அவாய் பல்கலைக் கழகத்தைச் சேர்ந்த கிளாசு கெயிலின் பெயர் இக்கனிமத்திற்கு சூட்டப்பட்டுள்ளது. 

என்சிடாடைட் காண்டிரைட், சாக்லோத்சை விண்கல் போன்ற விண் பொருட்களில் கெயிலைட்டு காணப்பட்டது. என்சிடாடைட் காண்டிரைட் விண்வீழ்கல்லால் தாக்கப்பட்டு உருகித் தனிந்த விண்கல் போல இது தோன்றுகிறது. விண்கல்லின் தாக்கத்தால் உருகிய கெய்லைட்டு இடம்பெறாத பாறைச் சேர்மம் என்ற விளக்கமும் இதற்கு கூறப்படுகிறது. விண்கற்களின் தாக்கத்திற்குப் பிறகு பாறைகள் மெல்லக் குளிர்ந்து பின் வினைகள் மெல்ல நிகழ்ந்த ஓர் ஆழமான அடக்கம் என்றும் விளக்கப்படுகிறது . 

பன்னாட்டு கனிமவியல் சங்கம் கெய்லைட்டு கனிமத்தை Ke என்ற குறியீட்டால் அடையாளப்படுத்துகிறது.
 
## மேற்கோள்கள்

*Mindat.org - Keilite
*Handbook of Mineralogy - Keilite 

பகுப்பு:இரும்பு(II) கனிமங்கள்
பகுப்பு:மக்னீசியக் கனிமங்கள்
பகுப்பு:கனசதுரக் கனிமங்கள்
பகுப்பு:சல்பைடு கனிமங்கள்
செம்பியன்மாதேவி

**செம்பியன்மாதேவி** (Sembiyanmadevi) என்பது தமிழ்நாட்டின், கள்ளக்குறிச்சி மாவட்டம், உளுந்தூர்பேட்டை வட்டத்தில் அமைந்துள்ள ஒரு சிற்றூர் ஆகும். இந்த ஊரானது கள்ளக்குறிச்சியிலிருந்து 20.8 கி.மீ தொலைவிலும், உளுந்தூர்ப்பேட்டையிலிருந்து 18.1 கி.மீ தொலைவிலும், இளவனாசூரிலிருந்து 4.1 கி.மீ தொலைவிலும், தியாகதுர்க்கத்திலிருந்து 9 கி.மீ தொலைவிலும் உள்ளது. முன்பு செம்பியன்மாதேவி கிராமம் விழுப்புரம் மாவட்டத்தில் இருந்தது. தற்பொழுது கள்ளக்குறிச்சி மாவட்டத்திற்கு (ஜனவரி 8, 2019 அன்றிலிருந்து)  மாற்றப்பட்டுள்ளது.

## மக்கள் தொகை
செம்பியன்மாதேவியில் முதன்மையாக பேசப்படும் மொழி தமிழாகும். இந்தக் கிராமத்தில் 316 வீடுகள் உள்ளன, மொத்த மக்கள் தொகையானது 1528 ஆகும். இதில் பெண் மக்கள் தொகை 47.3%, கிராம கல்வியறிவு விகிதம் 57.3%, பெண் கல்வியறிவு விகிதம் 22.8% ஆக உள்ளது.

## பேருந்துநிலையம் மற்றும் பேருந்துகள்
இங்குள்ள பேருந்து நிலையத்திலிருந்து  பாண்டிச்சேரி, கடலூர், கள்ளக்குறிச்சி, விழுப்புரம் மற்றும் திருவண்ணாமலை ஆகிய நகரங்களுக்கு செல்ல 25 நிமிடத்திற்கு ஒருமுறை பேருந்து வசதி உள்ளது.

## கோவில்கள்
செம்பியன்மாதேவி கிராமத்தில்  அருள்மிகு முத்து மாரியம்மன், சப்த கன்னிமார், மருதாண்டவர் கோயில்கள் உள்ளன. செம்பியன்மாதேவியில் மற்றொரு மிக சக்திவாய்ந்த அருள்மிகு திரௌபதியம்மன் கோவில் உள்ளது. இக்கோவில் 6 ஏக்கர் நிலத்தால் சூழப்பட்டுள்ளது. இந்த கோவில்  திருவிழா ஒவ்வொரு ஆண்டும் ஜூன் 2 ஆவது வாரத்தில் நடைபெறும்.

## படவரிசை

Annathanamsmd.jpg|அன்னதானம் 
Ammankovil.jpg|மாரியம்மன் கோவில் 
Sembiyanmadevi.png|செம்பியன்மாதேவி தோற்றம் 
Busdetails.png|பேருந்து விவரம் 


## மேற்கோள்கள்

## வெளி இணைப்புகள்
# Sembiyanmadevi Gmap
#  Sembiyanmadevi
# sembiyanmadevi

பகுப்பு:கள்ளக்குறிச்சி மாவட்டத்தில் உள்ள ஊர்களும் நகரங்களும்
மகாலட்சுமி மகளிர் கலை மற்றும் அறிவியல் கல்லூரி

**மகாலட்சுமி மகளிர் கலை மற்றும் அறிவியல் கல்லூரி** (*Mahalakshmi Womens College Of Arts & Science*), என்பது தமிழ்நாட்டின், சென்னை, ஆவடிக்கு அருகில் உள்ள பருத்திப்பட்டில் அமைந்துள்ள  மகளிர் கலைக் கல்லூரி ஆகும்.  இக்கல்லூரி 1998 இல் துவக்கப்பட்டது.

## பாடத் திட்டங்கள்
இக்கல்லூரியில்  கலை, அறிவியல் துறைகளில் 14 இளங்கலை பட்டப்படிப்புகளும், இரண்டு முதுகலை  பட்டப் படிப்புகளும் வழங்கப்படுகின்றன. இங்கு வழக்கமான துறைகளுடன் காட்சித் தொடர்பியல், ஹோம் சயின்ஸ், இன்டீரியர் டெகரேசன் அண்ட் டெகார், உளவியல் போன்ற நவீனத் துறைகளும் செயல்படுகின்றன. வேலைவாய்ப்பு பிரிவின் மூலமாக ஆண்டுதோறும் பல்வேறு நிறுவனங்கள் மாணவிகளுக்கு ஊக்கத் தொகையுடன் பயிற்சியளித்து, வேலைவாய்ப்பை உருவாக்கிவருகின்றன.  நாட்டு நலப்பணியின் ஒரு பகுதியாக எயிட்சு விழிப்புணர்வுக்காக மனித சங்கிலி, மழைநீர் சேகரிப்பு விழிப்புனர்வுக்காக பேரணி, தூய்மை இந்தியா திட்டம் போன்றவை முன்னெடுக்கப்படுகின்றன.

பகுப்பு:சென்னையில் உள்ள பல்கலைக்கழகங்களும் கல்லூரிகளும்
எஸ். வி. எஸ் கல்வி நிறுவனம்

**எசு. வி. எசு. கல்வி நிறுவனம்**  என்பது இந்தியாவின், தமிழ்நாட்டின், கோயம்புத்தூர் அரசம்பாளையத்தில் அமைந்துள்ள ஒரு பொறியியல் கல்லூரி ஆகும். இந்த கல்லூரிக்கு அகில இந்திய தொழில்நுட்ப கல்விக் குழு ஒப்புதல் அளித்துள்ளது, மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இந்த வளாகமானது டி.யு.வி ரைன்லேண்டிடன் ஐஎஸ்ஓ சான்றிதழ் பெறப்படுடுள்ளது. மேலும் இக்கல்லூரியானது தேசிய வர்க்க ஆய்வகம் மற்றும் வகுப்பறை வசதிகளை கொண்டுள்ளது.

## நிகழ்வுகள்
இக்கல்லூரியானது ஆண்டுதோறும் பல்வேறு நிகழ்வுகளை நடத்துகிறது. இவற்றில் முதன்மையாக கல்லூரி மாணவர்களே கலந்து கொள்கின்றனர். இந்த நிறுவனத்தில் பயிலும் மாணவர்களில் முதன்மையானவர்கள் தமிழ்நாடு, ஆந்திரா, கேரளம் ஆகியவற்றின் பல்வேறு பகுதிகளைச் சேர்ந்தவர்கள் . இக்கல்லூரியியல் ஆண்டுதோறும் இன்னோவர் என்ற பெயரில் நடத்தப்படும்  தொழில்நுட்ப கருத்தரங்கு என்பது நிறுவனத்தின் ஒரு முக்கிய நிகழ்வாகும். இந்த கருத்தரங்கில் அருகிலுள்ள கல்லூரி மாணவர்கள் தங்கள் திட்டங்களை முன்வைக்க அழைக்கப்படுகின்றனர். மேலும் மாணவர்களின்  புதிய யோசனைகளை காட்டும் விதத்தில் அறிவியல் கண்காட்சியும் நடத்தப்படுகிறது. கட்டிடக்கலை மாநாடுகளானது இவ்வளாகத்தைச் சேர்ந்த கட்டிடக்கலை மாணவர் மற்றும் ஊழியர்களால் நடத்தப்படுகின்றன. "ஆண்டு விழாவானது" ஒவ்வொரு ஆண்டும் இறுதி ஆண்டு மாணவர்களை வழியனுப்பும் நிகழ்வாக நடத்தப்படுகிறது. இந்த ஆண்டவிழாவில் பிரபலங்கள் கலந்துகொள்கின்றனர்.

## குறிப்புகள்

## வெளி இணைப்புகள்

* 

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:Coordinates on Wikidata
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
பகுப்பு:கோயம்புத்தூரிலுள்ள பொறியியல் கல்லூரிகள்
கஞ்சிகுடிச்சாறு

**கஞ்சிகுடிச்சாறு** (*Kanchikudicharu*) அல்லது **கஞ்சிகுடியாறு** இலங்கையின் கிழக்கு மாகாணத்தில் அம்பாறை மாவட்டத்தில் உள்ள ஒரு ஊர் ஆகும்.குறிஞ்சி,மருதம்,முல்லை ஆகிய மூநிலங்களையும் கொண்டமைந்துள்ள இவ்வூர்  இலங்கையின் உள்நாட்டு போரினால் பாதிக்கப்பட்ட பிரதேசம் ஆகும். 2007 இராணுவ நடவடிக்கை மூலம் தமிழீழ விடுதலைப்புலிகளின் கட்டுப்பாட்டிலிருந்த இப்பிரதேசம் இலங்கை அரச படையினரால் கைப்பற்றப்பட்டது.எனினும் 2009 முள்ளிவாய்க்காலில் தமிழீழ விடுதலைப்புலிகளின் ஆயுதம் மௌனிக்கப்படும் வரை கஞ்சிகுடிச்சாறு காட்டுப்பகுதி தமிழீழ விடுதலைப்புலி அமைப்பின் கட்டுப்பாட்டில் இருந்தது. கிழக்கு மாகாணத்தில் தமிழீழ விடுதலைப்புலிகளின் கட்டுப்பாட்டிலிருந்து இறுதியாக கைப்பற்றப்பட்ட பகுதி கஞ்சிகுடிச்சாறு ஆகும்.

இங்கு 2015 இல் மக்கள் மீளக்குடியேற்றப்பட்டுள்ளனர். சுமார் 190 குடும்பங்கள் வரை வாழ்கின்றனர்.இந்த மக்களின் பிரதான வாழ்வாதாரமாக வேளாண்மை மற்றும் நன்னீர் மீன்பிடி உள்ளது. மேலும் நிலக்கடலை செய்கை, கால்நடை வளர்ப்பு, சேனைப்பயிர்ச்செய்கை போன்றனவும் வாழ்வாதார தொழில்களாக உள்ளன. 

இங்குள்ள கஞ்சிகுடிச்சாறு குளமானது சுமார் 600 ஏக்கர் பரப்பளவில் அமைந்துள்ளது.இக்குளத்தின் பாசனம் மூலம் பல்லாயிரம் ஏக்கர் நிலங்களில் வேளாண்மை செய்யப்படுவதுடன் நன்னீர் மீன்வளர்ப்பும் செய்யப்படுகிறது.இங்குள்ள மக்களின் பிரதான ஜீவனோபாய மூலமாக இக்குளமே உள்ளது.

கஞ்சிகுடிச்சாறில் அம்பாறை மாவட்டத்திலுள்ள ஒரேயொரு மாவீரர் துயிலும் இல்லம் காணப்படுகிறது.

## பாடசாலைகள்
*கஞ்சிகுடிச்சாறு கணேசா வித்தியாலயம் (தற்பொழுது இப்பாடசாலை திருக்கோவில்,விநாயகபுரத்தில் இயங்குவதுடன் கஞ்சிகுடிச்சாறு கிராமத்திலுள்ள பாடசாலை மாடிக்கட்டிடம் பழுதடைந்து காணப்படுகின்றது.)

## கோயில்கள்
இங்கு வாழ்கின்ற அனைவரும் சைவசமயத்தையே பின்பற்றுகின்றனர்.
*ஸ்ரீ முருகன் கோயில்
*சித்திவிநாயகர் கோயில்
*தான்தோன்றி நாகபரமேஸ்வரி கோயில்
*அகோர மாரியம்மன் கோயில்

## காட்சியகம்

Periyakulam1.jpg|கஞ்சிகுடிச்சாறு குளம்
Kanchikudiyaru.jpg|கஞ்சிகுடிச்சாறு மாவீரர் துயிலுமில்லம்
Maveerar thuyilumillam.jpg|thumb|கஞ்சிகுடிச்சாறு மாவீரர் துயிலுமில்லம் 2018
181006 EA Kanjikudiyaru - Amparai5.jpg|thumb|மாவீரர் துயிலுமில்லம்
Paddy field Kanchikudicharu 2.png|thumb|நெற்பயிர்ச்செய்கை

## மேலும் வாசிக்க
*கஞ்சிகுடிச்சாறு மாவீரர் துயிலுமில்லம்
*சீர்பாதர்
*வெற்றி நிச்சயம் நடவடிக்கை

## மேற்கோள்கள்

பகுப்பு:அம்பாறை மாவட்டத்தில் உள்ள ஊர்களும், நகரங்களும்
தாவரவியலாளர்களின் பட்டியல்

இது தாவரவியலாளர்களின் பட்டியல் ஆகும்.

*அகனேசு ஆர்பர்
*அன்னா அட்கின்சு 
*ஆர்மன் தாக்தாயன் 
*எரிக் அச்சாரசு
*எலிசா பிரான்செசு ஆந்தியூசு 
*கார்ல் அடோல்ப் அகார்து 
*கியோவன்னி ஆர்க்காங்வெலி 
*டேவிடு ஆழ்சுதன்  ஆதர்சுட்டோன்
*டேனியல் ஈ. அதா 
*நான்சி ஆதம்சு 
*நிக்கோலாசு ஆகர் 
*பிராசுபெரோ அல்பினி 
*பிரெடெரிக் உலூயிஉ அலாமாந்து
*பெஞ்சமின் அல்வோர்து 
*யாகோபு கியார்க் அகார்து 
*யூலியன் அக்குனா கேல் 
*யோகான் பிரெடெரிக் ஆதம் 
*வில்லியம் ஐத்தன் 
*வில்லியம் கய்பான் ஆதர்சுட்டோன்

பகுப்பு:தாவரவியலாளர்கள்
நிலக்கரி உற்பத்தியின் அடிப்படையில் ஐரோப்பிய நாடுகளின் தரவரிசை பட்டியல்

2014 ஆம் ஆண்டு  உற்பத்தி செய்யப்பட்ட  நிலக்கரியின் அடிப்படையில் ஐரோப்பிய நாடுகளின் தரவரிசை பட்டியல் இங்கு கொடுக்கப்பட்டுள்ளது. பன்னாட்டு எண்ணெய் மற்றும் எரிவளி நிறுவனமான பிரித்தானிய பெட்ரோலிய நிறுவனம்   2015 ஆம் ஆண்டு வெளியிட்ட உலக ஆற்றல் புள்ளிவிவர மதிப்பாய்வு அடிப்படையில் இப்பட்டியல் வரிசைப்படுத்தப்பட்டுள்ளது.  உலக நிலக்கரி உற்பத்தியில் 0.05 சதவீதத்திற்கும் அதிகமான நிலக்கரி உற்பத்தியைக் கொண்ட நாடுகள் இங்கு  தரவரிசைப்படுத்த எடுத்துக் கொள்ளப்பட்டுள்ளன.  பணமதிப்பு எண்ணெய் மதிப்புக்குச் சமமான டன்களில் கொடுக்கப்பட்டுள்ளது.
## நாடுகள்

## மேற்கோள்கள்ம்

பகுப்பு:நாடுகள் வாரியாக நிலக்கரி
நிக்குரோமைட்டு

**நிக்குரோமைட்டு** (*Nichromite*) என்பது (Ni,Co,Fe)(Cr,Fe,Al)2O4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். கருப்பு நிறத்துடன் கனசதுரச் சீரொழுங்கில் உள்ள இக்கனிமம் சிபைனைல் குழுக் கனிமங்களில் ஓர் உறுப்பினராகும் .தென் ஆப்பிரிக்காவின்  பார்பெர்டோன் மாவட்டத்திலுள்ள பகுதியான பான் அக்கார்டு  நிக்கல் படிவுகளில் நிக்குரோமைட்டு கண்டறியப்பட்டது. இயற்கையில் நிக்கல் படிவுகளில் நிக்குரோமைட்டு தோன்றுகிறது. நிக்கல் மிகுதியான குரோமைட்டு கனிமம் என்பதால் இப்பெயர் சூட்டப்பட்டது . 

சிபைனல் குழுவின் அணு அமைப்பு முறை  பொதுவாக ஆய்வு செய்யப்பட்ட ஒரு கட்டமைப்பாகும், மேலும் பண்பு ரீதியாக சொல்வதென்றால் இக்கட்டமைப்பில் நான்கு நெருக்கப் பொதிவு  ஆக்சிசன் அணுக்கள் உள்ளன. நிக்கல் அணுக்கள் சாதாரண சிபைனல் முறைக்கு ஏற்ப ஒழுங்கமைக்கப்பட்டுள்ளன . 

இந்த கனிமம் தென்னாப்பிரிக்காவில் உள்ள பான் அக்கார்டு நிக்கல் படிவுகளில் மட்டுமே காணப்படுகிறது, அங்கு இது குரோமைட்டை இடப்பெயர்ச்சி செய்து மாற்றுவதன் மூலம் இது உருவாகிறது.  விளிம்புகளில் டிரெவோரைட்டு கனிமம் படிந்துள்ளது . 

## மேற்கோள்கள்

பகுப்பு:சிபைனல் குழு கனிமங்கள்
பகுப்பு:கனசதுரக் கனிமங்கள்
பகுப்பு:ஆக்சைடு கனிமங்கள்
இண்டியம் அசிட்டைல்அசிட்டோனேட்டு

**இண்டியம் அசிடைல்அசிட்டோனேட்டு** (Indium acetylacetonate) **என்பது** (C5H7O2)3  **என்ற** மூலக்கூற்று வாய்ப்பாட்டை உடைய ஒரு வேதிச்சேர்மமாகும் . இது அசிட்டைல்அசெட்டோனின் இண்டியம் அணைவுச் சேர்மமாகும். 

## பயன்கள்
இண்டியம் அசிடைல்அசிட்டோனேட் மற்றும் டின் (II) அசிட்டைல்அசெட்டோனேட்டு ஆகியவை வளிமண்டல அழுத்தத்தில் வேதி ஆவிப் படிவு முறை மூலம் இண்டியம் டின் ஆக்சைடு மெல்லிய படங்களை தயாரிக்க பயன்படுத்தப்படலாம். இதன் விளைவாக உருவான மெல்லிய படங்கள் ஒளி ஊடுருவும் தன்மை மற்றும் கடத்தும் தன்மையும் கொண்ட, சுமார் 200 நானோமீட்டர் தடிமன் கொண்டவை ஆகும்.  காப்பர் இண்டியம் காலியம் டைசெலினைடானது (சி.ஐ.ஜி.எஸ்) இன்டியம் அசிட்டைல்அசிட்டோனேட்டுடன் தயாரிக்கப்படலாம். மென்படல சி.ஐ.ஜி.எஸ் சூரிய மின்கலங்கள் இண்டியம் அசிட்டைல்அசிட்டோனேட்டு மற்றும் ஐதரசன் சல்பைடைப் பயன்படுத்தி அணு அடுக்கு வேதி ஆவிப் படிவு (ஏ.எல்.சி.வி.டி) மூலமாக தொகுக்கப்படுகின்றன.  

## குறிப்புகள்

பகுப்பு:அசிட்டைலசிட்டோனேட்டு அணைவுகள்
பகுப்பு:இண்டியம் சேர்மங்கள்
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
பகுப்பு:Chemical pages without ChemSpiderID
பகுப்பு:Articles without InChI source
ஆர்குடைட்டு

**ஆர்குடைட்டு** (*Argutite*) என்பது GeO2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய செருமேனியம் ஆக்சைடு கனிமம் என்று இது வகைப்படுத்தப்படுகிறது. உரூட்டைல் வகை கனிமக் குழுவில் ஆர்குடைட்டும் ஓர் உறுப்பினராகும். 

1983 ஆம் ஆண்டு பிரான்சு நாட்டில் இக்கனிமம் முதன்முதலில் கண்டுபிடிக்கப்பட்டது. இந்நாட்டிலுள்ள பிரனீசு மலைத்தொடர் பகுதியிலுள்ள ஆர்குட் படிவுகளில் ஆர்குடைட்டு காணப்பட்டது. உருமாற்றத்திற்கு உட்பட்ட குறைந்த வளருருமாற்றம் அடைந்த தொல்லூழிக்கால வண்டல் பாறைகளுக்குள் ஒரு துத்தநாக தாதுப் படிவாக இவ்விடத்தில் கனிமம் தோன்றியுள்ளது.  சிபேலரைட்டு, கேசிட்டரைட்டு, சிடரைட்டு, பிரியார்டைட்டு போன்ற கனிமங்களுடன் சேர்ந்து ஆர்குடைட்டு காணப்படுகிறது.
 
## மேற்கோள்கள்

பகுப்பு:ஆக்சைடு கனிமங்கள்
பகுப்பு:செருமேனியக் கனிமங்கள்
நௌசரோ

**நௌசரோ** (**Nausharo**) பாகிஸ்தானின் பலூசிஸ்தான் மாகாணத்தில் உள்ள அரப்பா காலத்திய தொல்லியல் களம் ஆகும்.

நௌசரோ தொல்லியல் மேட்டை 1985 மற்றும் 1996 இடைப்பட்ட காலங்களில் பிரான்சு தொல்லியல் அறிஞர்களால் அகழ்வாய்வுகள் மேற்கொள்ளப்பட்டது. மெஹெர்கர் பண்பாட்டுத் தொல்லியல் களம் இதனருகே 6 கி.மீ. தொலைவில் உள்ளது.

## நௌசரோ அகழ்வாய்வுகள்
நௌசரோ  தொல்லியல் களம் கிமு 3000 முதல் கிமு 1900 வரை மக்கள் குடியிருப்புகள் தொடர்ந்து இருந்தது. இத்தொல்லியல் களத்தின் அகழ்வாய்வில் மட்பாண்டத் தொழில் பட்டறைகள், சுட்ட மற்றும் சுடாத மட்பாண்ட சில்லுகள், மட்பாண்டம் செய்வதற்கான களிமண் குவியல், 12 தீக்கற்கள், பச்சை செற்கற்களை அறுக்கும் கூர்மையான கத்திகள், மட்பாண்டச் சக்கரம் மற்றும் செப்பு உலோகம் கண்டுபிடிக்கப்பட்டுள்ளது.

## நௌசரோ தொல்லியல் களத்தின் கால வரிசை
* காலம்  IA  - கிமு 2900-2800
* காலம் IB  - கிமு 2800-2700
* காலம் IC - கிமு  2700-2600
*  காலம் ID - கிமு  2600-2550 (இடைநிலைக் காலம்)
*காலம்   IIA - கிமு  2550-2300 
* காலம்   IIB - கிமு 2300-1900
*காலம்   III - கிமு 1900-1800

## இதனையும் காண்க
* சிந்துவெளி நாகரிகம்
* மெஹெர்கர்
* சிந்துவெளி நாகரிகத்தின் தொல்லியல் களங்கள்

## மேலும் படிக்க
Jarrige, Catherine; ''Une tête d'éléphant en terre cuite de Nausharo (Pakistan)'' [*An elephant's head in terracotta:Nausharo (Pakistan)*] (French).

## மேற்கோள்கள்

## வெள் இணைப்புகள்
* Cooking pots, Nausharo
* Toy carts, Nausharo
* Centre for Archaeological Research Indus Balochistan

பகுப்பு:பாகிசுத்தானில் உள்ள தொல்லியல் களங்கள்
பகுப்பு:சிந்துவெளி நாகரிகம்
பகுப்பு:தொல்லியற்களங்கள்
பகுப்பு:பலூசிஸ்தான் (பாகிஸ்தான்)
பகுப்பு:சிந்துவெளி நாகரிகத்தின் தொல்லியல் களங்கள்
டேவிட் எட்மண்ட்சு

**டேவிட் எரிக் எட்மண்ட்சு** (*David Eric Edmunds*) ஒரு பிரித்தானிய கணிதவியலாளர் ஆவார்.

இவர் கணிதப்பகுப்பாய்வில் தன் பணிகளை மேற்கொண்டார்.

1955-இல் காட்ரிஃப் பல்கலைக்கழகத்தில், திரு. ரோசா எம்.மோரிசு அவர்களின் மேற்பார்வையிங்கீழ் தன்னுடைய முனைவர் பட்டத்தை  பெற்றார்

1996-ல் இலண்டன் கணிதக்கழகம்  இவருக்கு “போல்யா”  பரிசினைத் தந்து கௌரவித்தது.

யான்.எம்.பால் என்பவர் இவரின் ஆராய்ச்சிக்குழுவின்  மாணவர்களில் ஒருவராவார். 
## மேற்கோள்கள்

## புற இணைப்புகள்
* http://www.sussex.ac.uk/profiles/799 - Website at the University of Sussex

பகுப்பு:வாழும் மக்கள்
பகுப்பு:கணிதவியலாளர்கள்
பகுப்பு:பிரித்தானியக் கணிதவியலாளர்கள்
திருவள்ளுவர் பொறியியல் மற்றும் தொழில்நுட்பக் கல்லூரி

**திருவள்ளுவர் பொறியியல் மற்றும் தொழில்நுட்பக் கல்லூரி** (*Thiruvalluvar College of Engineering and Technology*) அல்லது **டி.சி.இ.டி** என பிரபலமாக அறியப்படுவது, தமிழ்நாட்டின், வந்தவாசியில், அமைந்துள்ள ஒரு தனியார் கல்வி நிறுவனம் ஆகும்.

## வரலாறு
வரதம்மாள் மாணிக்கம் கல்வி மற்றும் தொண்டு அறக்கட்டளையானது 1996 ஆம் ஆண்டில் இலாப நோக்கற்ற அமைப்பாக 178, வகடரணம் பிள்ளை தெரு, திருவல்லிக்கேணி, சென்னை 600 005 என்ற முகவரியில் நிறுவப்பட்டது. இதன் நிர்வாக அலுவலகமானது ஆர் 6/4, வைகை தெரு, பெசண்ட் நகர், சென்னை -600 090 என்ற முகவரியியல் அமைந்துள்ளது. இதன் அறங்காவலர்களாக கல்வி, ஆய்வு, தொழில், வணிகம், மேலாண்மை போன்ற பல்வேறு துறைகளில் சிறந்த ஆளுமைகள் உள்ளனர்.

திருவள்ளுவர் பொறியியல் மற்றும் தொழில்நுட்பக் கல்லூரியானது 1998 ஆம் ஆண்டில் அண்ணா பல்கலைக்கழக முன்னாள் பேராசிரியரும், முன்னாள் சிண்டிகேட் உறுப்பினருமான பேரா முனைவர் எஸ். அருணாசலம் எம். இ (சிவில்), என்பவரால் நிறுவப்பட்டது.

இந்த நிறுவனத்திற்கு புது தில்லி, ஏ.ஐ.சி.டி.இ - அகில இந்திய தொழில்நுட்ப கல்விக் குழுவின் அங்கிகாரம் பெற்றுள்ளது. மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது.

## வெளி இணைப்புகள்

* திருவள்ளுவர் பொறியியல் மற்றும் தொழில்நுட்ப கல்லூரி

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates on Wikidata
பகுப்பு:திருவண்ணாமலை மாவட்ட பல்கலைக்கழகங்களும் கல்லூரிகளும்
மார்கியானா

**மார்க்கியானா** (**Margiana**)  நடு ஆசியாவில் அமைந்த பாலைவனச் சோலை நகரம் ஆகும். இது கிமு 281 முதல் கிபி 651 முடிய அகாமனிசியப் பேரரசு, செலூக்கியப் பேரரசு, பார்த்தியப் பேரரசு மற்றும்  சாசானியப் பேரரசுகளின் கீழ் ஒரு மாகாணமாக விளங்கியது. இதன் தலைநகரம் மெர்வி ஆகும். தற்போது மார்க்கியானா பிரதேசம் ஆப்கானித்தான்,  துருக்மெனிஸ்தான் மற்றும் உஸ்பெகிஸ்தான் நாடுகளில் பரவியுள்ளது. மார்க்கியானாவில் கிமு 1500 முதல் கிமு 500 வரை  யாஸ் பண்பாடு நிலவியது.

## எல்லைகள்
மார்க்கியானாவின் தென்மேற்கில் பார்த்தியாவும், தெற்கில் ஆரிய மாகாணமும், கிழக்கில் பாக்திரியாவும், வடக்கில் சோக்தியானாவும் இருந்தது.

## சமயங்கள்
பட்டுப் பாதையில் அமைந்த மார்க்கியானாவை ராசிதீன் கலிபாக்கள கைப்பற்றுவதற்கு முன் இப்பகுதி மக்கள் சொராட்டிரிய நெறி, பௌத்தம், கிறித்துவம், யூத சமயங்களைப் பயின்றனர்.

## இதனையும் காண்க
* பாக்திரியா-மார்க்கியானா தொல்லியல் வளாகம்

## மேற்கோள்கள்

## ஆதார நூற்பட்டியல்
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* இசுட்ராபோ (1924). H. L. Jones, ed. Geography.
*
* 
*

பகுப்பு:ஆப்கானித்தான்
பகுப்பு:உசுபெக்கிசுத்தான்
பகுப்பு:துருக்மெனிஸ்தான்
பகுப்பு:நடு ஆசியா
அம்புஜம் கிருஷ்ணா

**அம்புஜம் கிருஷ்ணா** (1917 - 1989) ஒரு கருநாடக இசைப் பாடலாசிரியர் ஆவார். அவர் பல்வேறு ராகங்களில் 600 க்கு மேற்பட்ட கிருதிகளை இயற்றியுள்ளார்.

## சொந்த வாழ்க்கை
மதுரையில் வழக்கறிஞராக பணியாற்றிய கே. வி. ரங்கா ஐயங்கார் என்பவருக்கு மகளாகப் பிறந்தார். காரைக்குடி கணேசன், கணேச பாகவதர் ஆகியோரிடம் இசை பயின்றார். தொழிலதிபரும் டி. வி. எஸ். குழுமத்தின் நிறுவனர் டி. வி. சுந்தரம் ஐயங்காரின் மகனுமான டி. எஸ். கிருஷ்ணா என்பவரைத் திருமணம் செய்தார். டெல்லி பல்கலைக்கழகத்தில் மனையியல் துறையில் பட்டம் பெற்றார்.. தொழிலதிபர் சுரேஷ் கிருஷ்ணா இவரது மகனாவார்.

## இசைப் பயணம்
அம்புஜம் கிருஷ்ணா தமிழ், தெலுங்கு, சமஸ்கிருதம் உட்பட பல மொழிகளில் பாடல்கள் இயற்றியுள்ளார். மணிப்பிரவாள நடை என்று கூறப்படும் ஒரு பாடலில் பல மொழிகளைக் கையாளும் திறனையும் அவர் பெற்றிருந்தார். இவரது பாடல்கள் *கீதமாலா* என்ற தலைப்பில் இரண்டு தொகுதி நூல்களாக வெளியிடப்பட்டுள்ளன.

இவரது பாடல்களுக்கு டி. என். சேஷகோபாலன், வி. வி. சடகோபன், எஸ். இராமநாதன், செம்மங்குடி சீனிவாச ஐயர் போன்ற கருநாடக இசை வித்துவான்கள் இசை அமைத்துள்ளனர்.

மதுரை ஸ்ரீ ஸத்குரு சங்கீத சமாஜம் என்ற அமைப்பின் மூத்த அமைப்பாளராக பணியாற்றியுள்ளார். அந்த அமைப்பின் ஒரு கிளையாக *ஸத்குரு சங்கீத வித்தியாலயம்* என்ற இசைப் பள்ளியையும் ஆரம்பித்தார்.

## இயற்றிய சில கிருதிகள்
கிருதி - இராகம்
# ஆடின அரவிந்தா - ராகமாலிகை
# ஆடினையே கண்ணா - மோகன கல்யாணி
# ஆண்டாள் கல்யாணம் (மின்னல் கொடியோ) - ராகமாலிகை
# அபய கரம் - சகானா
# அடைக்கலம் அடைக்கலம் - மத்யமாவதி
# ஆடி வரும் அழகினை - ராகமாலிகை
# ஆடிய பாதா - சரசாங்கி
# அற்புதம் அநேகம் - நாட்டைக்குறிஞ்சி
# அழகா அழகா - சுத்த தன்யாசி
# சின்ன சின்ன பாதம் - காபி

## மேற்கோள்கள்

## வெளி இணைப்புகள்
*இயற்றிய சில கிருதிகளின் பட்டியல் 
*அம்புஜம் கிருஷ்ணா பாடல்கள்
*

பகுப்பு:1917 பிறப்புகள்
பகுப்பு:1989 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:கருநாடக இசைப் பாடகர்கள்
பகுப்பு:மதுரை இசைக்கலைஞர்கள்
பகுப்பு:டிவிஎஸ் குடும்பம்
பல்கலைக்கழக பொறியியல் கல்லூரி, திண்டிவனம்

**பல்கலைக்கழக பொறியியல் கல்லூரி, திண்டிவனம்** (*University College of Engineering Tindivanam*) என்பது சென்னை, அண்ணா பல்கலைக்கழகத்தின் இணைவு பெற்ற ஒரு பொறியியல் கல்லூரியாகும். இக்கல்லூரி 2008ஆம் ஆண்டு நிறுவப்பட்டது. சுமார் 900 மாணவர்கள் பயின்று வரும் இக்கல்லூரி, விழுப்புரம் மாவட்டம் திண்டிவனத்தில் அமைந்துள்ளது.

## துறைகள்
இக்கல்லூரியானது நான்கு முதன்மைப் பொறியியல் துறைகளுடன் தொடங்கப்பட்டது பொறியியலில் இளநிலை பட்டப்படிப்புகளை வழங்குகிறது.

# குடிசார் பொறியியல் துறை, 
# கணினி அறிவியல் மற்றும் பொறியியல் துறை, 
# மின்னணுவியல் மற்றும் தொடர்பு பொறியியல் துறை, 
# தகவல் தொழில்நுட்பத் துறை, 
# அறிவியல் மற்றும் மனிதவியல் துறை,(தமிழ், ஆங்கிலம், கணிதம், வேதியியல், இயற்பியல் உட்பட) 
# உடற்கல்வி துறை  

## மேற்கோள்கள்

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டு அரசினர் பொறியியல் கல்லூரிகள்
பகுப்பு:Coordinates not on Wikidata
பகுப்பு:விழுப்புரம் மாவட்ட பல்கலைக்கழகங்களும் கல்லூரிகளும்
யாஸ் பண்பாடு

**யாஸ் பண்பாடு** (**Yaz culture**) ) நடு ஆசியாவின் பண்டைய பிரதேசங்களான   மார்கியானா, பாக்திரியா மற்றும் சோக்தியானாவில் துவக்க இரும்புக் காலத்தில்  கிமு 1500 முதல் கிமு 500 முடிய விளங்கிய இந்தோ-ஈரானியப் பண்பாடாகும். பிந்தைய செப்புக் காலத்தில் பாக்திரியா-மார்க்கியானா தொல்லியல் வளாகம் சிறப்புடன் விளங்கியது.    யாஸ் பண்பாட்டுக் காலத்தில் கற்கோபுரங்கள், வடிகால் வசதி கொண்ட குடியிருப்புகள், மட்பாண்டத் தயாரிப்பு சக்கரங்கள், பீங்கான் பாத்திரங்கள்  கொண்டிருந்தது.

ஈட்டி முனைகளில் கூர்மையான வெண்கலம் அல்லது இரும்பு பாகங்கள்,  இரும்பு அரிவாள்கள் மற்றும் கத்திகள் பயன்படுத்தினர்.பண்ணை அரண்மனைகள், உலோகவியல், பீங்கான் இப்பண்பாட்டில் விளங்கியது.  
 

யாஸ் பண்பாட்டில் இறந்தவர்களை அடக்கம் செய்யும் கல்லறைகள் காணப்படவில்லை. இப்பண்பாட்டுக் காலத்தில் சொராட்டிரிய நெறிப்படி, இறந்தவர்களின் உடல்களை மேடான இடங்களில் வைத்துவிடுவது வழக்கம். 

## இதனையும் காண்க
* ஹலாப் பண்பாடு
* உபைது பண்பாடு
* அசுன்னா பண்பாடு
* சமார்ரா பண்பாடு
* பாக்திரியா-மார்கியானா தொல்லியல் வளாகம் 
* இந்தோ ஈரானியர்கள்

## குறிப்புகள்

## ஆதார நூற்பட்டியல்

*
*
*
*
*
*
*
*
*
*
*
*
*
*
*

யாஸ் பண்பாடு
இந்தோ ஈரானியர்கள்
பகுப்பு:ஆப்கானித்தான்
பகுப்பு:உசுபெக்கிசுத்தான்
பகுப்பு:துருக்மெனிஸ்தான்
பகுப்பு:நடு ஆசியா
பகுப்பு:ஆப்கானித்தானின் தொல்லியல் களங்கள்
எண்டர்சன்-ஏசல்பாக் சமன்பாடு

**எண்டர்சன்-ஏசல்பாக் சமன்பாடு** (Henderson–Hasselbalch equation) என்பது வேதியியலிலும் மற்றும் உயிர்வேதியியலிலும் தாங்கல் கரைசலின் காரகாடித்தன்மைச் சுட்டெண்ணை மதிப்பிடப் பயன்படும் ஒரு சமன்பாடாகும். 
:\ce{pH} = \ce{p}K_\ce{a} + \log_{10}  \left( \frac{[\ce{A^-}]}{[\ce{HA}]} \right)

ஒரு அமிலத்தின் காடித்தன்மை எண் மதிப்பானது, *K*a, அறியப்பட்டதாகவோ அல்லது புனையப்பட்டதாகவோ இருக்கலாம். காரகாடித்தன்மை எண்ணானது அமிலம் (HA), அதன் உப்பு (MA) மற்றும் அதன் இணைக்காரம் (A-) ஆகியவற்றின் கொடுக்கப்பட்ட செறிவின் மதிப்புகளுக்கு கணக்கிடப்படுகிறது; உதாரணமாக, கரைசலானது அசிட்டிக் காடி மற்றும் சோடியம் அசிட்டேட்டு ஆகியவற்றைக் கொண்டிருக்கலாம்.

## வரலாறு
1908 ஆம் ஆண்டில் லாரன்சு சோசப் எண்டர்சன் என்பவர் தாங்கல் கரைசலின் காரகாடித்தன்மைச் சுட்டெண்ணைக் கண்டறிவதற்கான ஒரு சமன்பாட்டை வருவித்தார். 1917 ஆம் ஆண்டில், கார்ல் ஆல்பர்ட்டு ஏசல்பாக் என்பவர் அந்த வாய்ப்பாட்டை மடக்கை வடிவில் உருவாக்கினார். இதுவே எண்டர்சன்–ஏசல்பாக் சமன்பாட்டை உருவாக்கியது.

## மேற்கோள்கள்

பகுப்பு:அமில-கார வேதியியல்
பகுப்பு:சமநிலை வேதியியல்
பகுப்பு:மருத்துவத்தில் கணிதம்
ஹரே ராதா ஹரே கிருஷ்ணா

***ஹரே ராதா ஹரே கிருஷ்ணா*** என்பது 19, திசம்பர், 1986 அன்று தமிழில் வெளியான திரைப்படமாகும். *ஒக ராதா இத்தரு கிருஷ்ணலு* (Oka Radha Iddaru Krishnulu) என்ற பெயரில் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும். 1986ல் ஏ. கோதண்டராமி ரெட்டி இயக்கத்தில், இளையராஜா இசையமைத்த இத்திரைப்படத்தில் கமல்ஹாசன், ஸ்ரீதேவி ஆகியோர் நடித்துள்ளனர். கமல்ஹாசன் மற்றும் ஸ்ரீதேவி இணைந்து நடித்த கடைசி திரைப்படம் இதுவாகும்.

## நடிப்பு
* கமல்ஹாசன் - முரளி கிருஷ்ணா / ஹரி கிருஷ்ணா 
* ஸ்ரீதேவி - ராதா
* இராவ் கோபால் இராவ் 
* சத்தியநாராயணா
* இராஜேந்திர பிரசாத்
* நூதன் பிரசாத்
* சூதி வீரபத்ரராவ் 
* ராஜீவ்
* இரமண மூர்த்தி 
* பு. ஜோ. சர்மா
* பீமிஸ்வர ராவ்
* தொலைபேசி சத்யநாராயணா
* கே. கே. சர்மா
* சிடடலா அப்பா ராவ்
* தாம்
* அன்னபூர்ணா 
* ஜெயமாலினி 
* சம்யுக்தா
* பிந்து கோஷ் 
* சிலகல ராதா
* கல்பனா ராய் 
* நிர்மலம்மா

## பாடல்கள்
இளையராஜா இப்படத்திற்கு இசை அமைத்துள்ளார். தமிழ் பாடல் வரிகள் அனைத்தும் கவிஞர் வாலி எழுதியுள்ளார்.  

## மேற்கோள்கள்

## வெளியிணைப்பு
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:1986 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
இந்திரன் சந்திரன்

***இந்திரன் சந்திரன்*** 1990 ஆம் ஆண்டு தமிழில் வெளியான திரைப்படமாகும். *இந்திருடு சந்திருடு* (Indrudu Chandrudu) என்ற பெயரில் 1989 இல் வெளியான தெலுங்குத் திரைப்படத்தின் தமிழ் மொழி வடிவமே இந்தத் திரைப்படமாகும். சுரேஸ் கிருஷ்ணா இயக்கத்தில், இளையராஜா இசையமைத்த இத்திரைப்படத்தில் கமல்ஹாசன், விஜயசாந்தி மற்றும் சரண்ராஜ் ஆகியோர் நடித்துள்ளனர்.

## நடிப்பு
* கமல்ஹாசன் - மேயர் ஜி. கே. ராயுடு / சந்திரன் 
* விஜயசாந்தி - சந்தியா
* ஸ்ரீவித்யா - ஜானகி
* நாகேஷ் - அமைச்சர்
* சரண்ராஜ் 
* ஜெயலலிதா 
* பி. எல். நாராயணா
* கோலபுடி மாருதி ராவ்  
* டப்பிங் ஜானகி  
* இ.வி.வி. சத்யநாராயணா 
* சார்லி 
* கவிதாலயா கிருஷ்ணன் 
* கிரேசி மோகன் 
* குயிலி

## பாடல்கள்
இளையராஜா இப்படத்திற்கு இசை அமைத்துள்ளார். தமிழ் பாடல் வரிகள் அனைத்தும் கவிஞர் வாலி எழுதியுள்ளார்.  

## மேற்கோள்கள்

## வெளியிணைப்பு
* 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:1989 தெலுங்குத் திரைப்படங்கள்
பகுப்பு:விஜயசாந்தி நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
விநாயகபுரம், இலங்கை

**விநாயகபுரம்** (*Vinayagapuram*) இலங்கையின் கிழக்கு மாகாணத்தில், அம்பாறை மாவட்டத்தில் திருக்கோவில் பிரதேச செயலக பிரிவில் அடங்கியுள்ள கிராமம் ஆகும். ஆரம்ப காலப்பகுதியில் கரையோரக் காணிகளாயிருந்த நிலங்கள் யாவும் அரசினால் தென்னந்தோட்டங்களாக்கப்பட்டு 1959 இல் நிலமற்றவர்களுக்கு பகிர்ந்தளிக்கப்பட்டது. 1962 இல் குடியேற்ற கிராமமாக இருந்த இக்கிராமத்திற்கு விநாயகபுரம் எனப் பெயர் சூட்டப்பட்டது.

இக்கிராமத்தில் 1990 இல் உள்நாட்டு போரினால் பாதிக்கப்பட்ட மீனோடைக்கட்டு, திராய்க்கேணி, அட்டப்பள்ளம், துறைநீலாவணை, கஞ்சிகுடிச்சாறு, களுதாவளை போன்ற பல்வேறு பகுதிகளைச் சேர்ந்த மக்கள் குடியேறி வாழ்கின்றனர்.

## கோயில்கள்
இக்கிராமத்தில் 99.99% ஆன மக்கள் சைவ சமயத்தை பின்பற்றுகின்றனர். இங்கு பல இந்து ஆலயங்கள் உள்ளன.

*விநாயகபுரம் சிவன் கோயில்
*விநாயகபுரம் சித்தி விநாயகர் கோயில்
*விநாயகபுரம் காளி கோயில்
*விநாயகபுரம் முத்துமாரியம்மன் கோயில்
*பாலக்குடா பாலவிநாயகர் கோயில்
*மங்கைமாரியம்மன் கோயில்

## பாடசாலைகள்
*விநாயகபுரம் மகா வித்தியாலயம், திருக்கோவில்
*திகோ/கோரைக்களப்பு சக்தி வித்தியாலயம்
*திகோ/பரமேஸ்வரா வித்தியாலயம்
*விநாயகபுரம் பாலக்குடா பாலவிநாயகர் வித்தியாலயம்

## மேலும் வாசிக்க
*கஞ்சிகுடிச்சாறு
*திருக்கோவில்
*திருக்கோவில் செப்பேடு

## மேற்கோள்கள்

பகுப்பு:அம்பாறை மாவட்டத்தில் உள்ள ஊர்களும், நகரங்களும்
ரிபாத் சாருக்

**ரிபாத் சாருக்** அல்லது **ரிஃபாத் ஷாருக்** என்றும் அழைக்கப்படும் இந்தியாவின் இளம் விஞ்ஞானி. இவர் தமிழ்நாட்டின் கரூர் மாவட்டம் பள்ளப்பட்டியில் பிறந்தவர்.

நாசாவின் சார்பில் வருடந்தோறும் அறிவிக்கப்படும் (Cubs in Space) விண்வெளியில் பள்ளி சிறுவர்களுக்கான திட்டத்தில் கலந்து கொண்ட குழுவின் தலைவராக முதல் முயற்சியிலேயே வெற்றியும் பெற்றுள்ளார்.
(குழுவினர்  தானிசுக் திவேவ்டி, அப்துல் காசிப், கோபிநாத், யாக்னாசாய், வினய் எசு பரத்வாஜ் ஆகியோருடன் இணைந்து இச்சாதனையை நிகழ்த்தினார்).

## கலாம் சாட்
64 கிராம் எடையில் 3D பிரின்டிங் தொழில்நுட்பம் மூலம் கார்பன் ஃபைபரால் **கலாம் சாட்** எனும் செயற்கைக்கோளை ரிபாத் சாருக் குழுவினர் உருவாக்கியுள்ளார்கள். உலக அளவில் எட்டாயிரத்திற்க்கும் அதிகமான மாணவ- மாணவிகள் கலந்து கொண்ட இப்போட்டியில், இந்தியா சார்பாகக் கலந்துகொண்ட ஒரே பங்கேற்பு குழு ரிபாத் சாருக் தலைமையிலான குழு மட்டுமே என்பது குறிப்பிடத்தக்கது. முதல் பங்கேற்பிலேயே வெற்றி பெற்றதோடு நாசாவின் ராக்கெட்டிலும் **[[கலாம் செயற்கைக்கோள்|கலாம் சாட்]] **செயற்கைக்கோளுக்கான இடத்தைப் பிடித்துள்ளனர்.
இப்போட்டியில் கலந்து கொண்ட 80 மாதிரிகளில் ரிபாத் சாருக்கின் வடிவமைப்பே தேர்ந்தெடுக்கப்பட்டது.

## சாதனை
உலகின் மிகவும் சிறிய மற்றும் குறைந்த எடை கொண்ட செயற்கைக்கோள் என்ற சாதனையையும் பெற்றுள்ளது.,
## மேற்கோள்கள்

பகுப்பு:கரூர் மாவட்ட மக்கள்
பகுப்பு:செயற்கைக் கோள்கள்
பகுப்பு:தமிழ் அறிவியலாளர்கள்
பகுப்பு:இந்திய முஸ்லிம்கள்
பகுப்பு:கண்டுபிடிப்பாளர்கள்
நுசுட்டைட்டு

**நுசுடைட்டு** (Nsutite ) என்பது (Mn4+1−xMn2+xO2-2x(OH)2x இங்கு x = 0.06-0.07)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் . பெரும்பாலும் மாங்கனீசு படிவுகளில் நுசுடைட்டு காணப்படுகிறது. கானா நாட்டிலுள்ள ஒரு சிறிய நகரமான நுசுட்டாவில் முதன் முதலில் கண்டறியப்பட்டது. பின்னர் உலகம் முழுவதும் பல்வேறு நாடுகளில் காணப்படுவது அறியப்பட்டது. மந்தமான இக்கனிமம் 6.5-8.5 என்ற மோவின் அளவுகோல் கடினத்தன்மையும், 4.5 என்ற சராசரி ஒப்படர்த்தி மதிப்பும் பெற்றுள்ளது. துத்தநாக-கார்பன் மின்கலன்களில் எதிர்மின்வாயாக பயன்படுத்தப்படுகிறது. ஆனால் செயற்கை மாங்கனீசு படிப்படியாக நுசுடைட்டு கனிமத்தை இடப்பெயர்ச்சி செய்து வருகிறது .        

பன்னாட்டு கனிமவியல் சங்கம் நுசுட்டைட்டு கனிமத்தை Nsu என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:மாங்கனீசு(II,IV) கனிமங்கள்
பகுப்பு:அறுகோணவமைப்புக் கனிமங்கள்
பகுப்பு:ஆக்சைடு கனிமங்கள்
ரோமைட்டு

**ரோமைட்டு** (*Roméite*) என்பது (Ca,Fe,Mn,Na)2(Sb,Ti)2O6(O,OH,F)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தேன் மஞ்சள் நிறத்தில் காணப்படும் இக்கனிமம் அறுயெண்முகப் படிகத்திட்டத்தில் படிகமாகும் ஒரு கால்சியம் ஆண்டிமோனேட்டு என்று வகைப்படுத்தப்படுகிறது. 5.5-6.0 என்ற மோவின் அளவுகோல் கடினத்தன்மை கொண்டதாக ரோமைட்டு காணப்படுகிறது. அல்சீரியா, ஆத்திரேலியா, பிரேசில், சீனா, ஐரோப்பா, யப்பான், நியூசிலாந்து, மற்றும் அமெரிக்க ஐக்கிய நாடுகள் போன்ற இடங்களில் உருமாறிய பாறை வகை இரும்பு-மாங்கனீசு படிவுகளிலும் நீர்வெப்ப ஆண்டிமனி இருப்புப் படிவுகளின் விளிம்புகளிலும் ரோமைட்டு கிடைக்கிறது. 

இத்தாலி நாட்டின் செயிண்ட்டு மார்சல் நகரிலுள்ள பிரபோர்நாசு சுரங்கத்தில் முதன்முதலில் ரோமைட்டு கண்டறியப்பட்டது. பிரான்சு நாட்டின் கனிமவியலாலர் யீன் பாப்டிசுட்டு எல். ரோம் டி லில்சே அவர்கள் நினைவாக கனிமத்திற்கு ரோமைட்டு எனப் பெயரிடப்பட்டது. ரோமைட்டு படிகங்களில் நீரின் உள்ளடக்கம் தொடர்பான ஆய்வுகளை பிரக்கெர் மற்றும் அவர் குழுவினர்கள் அகச்சிவப்புக் கதிர் நிறமாலையியல் மூலம் 1997 ஆம் ஆண்டு மேற்கொண்டனர். 

## மேற்கோள்கள்
 
*Brugger, J., R. Gieré, Stefan Graeser, Nicolas Meisser, The crystal chemistry of roméite, Contributions to Mineralogy and Petrology, Volume 127, Numbers 1-2 / March, 1997, pp.&nbsp;136–146
*Dana, James Dwight (1853) Manual of Mineralogy: Including Observations on Mines, Rocks, Reduction of Ores and the Application of the Science to the Arts, Durrie and Peck (5th edition), p.&nbsp;303

பகுப்பு:கால்சியம் கனிமங்கள்
பகுப்பு:ஆக்சைடு கனிமங்கள்
பைரோபேனைட்டு

**பைரோபேனைட்டு** (*Pyrophanite*) என்பது MnTiO3  என்ற மூலக்கூற்று வாய்ப்பாட்டால் விவரிக்கப்படும் ஒரு மாங்கனீசு தைட்டானியம் ஆக்சைடு கனிம்மாகும்.. இது இல்மனைட்டு வகை கனிமக் குழுவில் ஓர் உறுப்பினர் ஆகும். அடர் சிவப்பு நிறம் முதல் கரும் பச்சை நிறம் வரையிலான வண்ணங்களில் காணப்படும் இக்கனிமம் முக்கோண அமைப்பில் படிகமாகிறது. 

சுவீடன் நாட்டில் 1890 ஆம் ஆண்டு பிலிப்சிடாடு நகராட்சியிலுள்ள ஆர்சிடிகன் சுரங்கத்தில் பைரோபேனைட்டு முதன் முதலில் கண்டறியப்பட்டது. அடர் சிவப்பாக நெருப்பைப் போல தோற்றமளிக்கிறது என்பதை மையமாக வைத்து கிரேக்க மொழியில் இதற்கு பைரோபேனைட்டு எனப் பெயரிடப்பட்டுள்ளது.   

பிரதானமாக மாங்கனீசு படிவுகளில் வளருருமாற்றத்திற்கு உட்பட்டு பின்னர் இது தோன்றுகிறது. கிரானைட்டு, ஆம்பிபோலைட்டு, செர்பண்டினைட்டு போன்ற படிவுகளிலும் சில இடங்களில் இது காணப்படுகிறது. இல்மனைட்டு, கால்சைட்டு, கெயிகிலைட்டு, ஏமடைட்டு, சிபைனெல், காக்னைட்டு, குரோமைட்டு, மேக்னடைட்டும் கானோபைலைட்டு, மேங்கனோபைலைட்டு, எண்டிரிக்சைட்டு, கார்னெட் போன்ற கனிமங்களுடன் சேர்ந்து பைரோபேனைட்டு கனிமம் காணப்படுகிறது<ref name=HBM/.
## மேற்கோள்கள்

பகுப்பு:ஆக்சைடு கனிமங்கள்
பகுப்பு:மாங்கனீசு(II) கனிமங்கள்
பகுப்பு:தைட்டானியம் கனிமங்கள்
பகுப்பு:முக்கோணவமைப்புக் கனிமங்கள்
ப. முத்துக்குமாரசுவாமி (இசைக்கலைஞர்)

**ப. முத்துக்குமாரசுவாமி** (23 ஆகஸ்ட் 1932 - 26 ஜூன் 2019) ஒரு கருநாடக இசைக் கலைஞரும், இசை ஆசிரியரும் ஆவார். இவர் 1950 களில் அண்ணாமலைப் பல்கலைக் கழகத்தில் எம். எம். தண்டபாணி தேசிகரின் பிரதான மாணாக்கராக இருந்தார்.

## ஆரம்ப வாழ்க்கை
இலங்கை, யாழ்ப்பாணத்தில் பரமசாமிக் குருக்கள், இரத்தினம்மா தம்பதியருக்கு மகனாகப் பிறந்தார். சிறு வயதிலேயே தந்தையை இழந்தார். பள்ளிப் படிப்பை யாழ்ப்பாணத்தில் முடித்தபின்னர், 1950 களின் பிற்பகுதியில் இந்தியாவுக்குச் சென்று அண்ணாமலை பல்கலைக் கழகத்தின் இசைத்துறையில் மாணவராகச் சேர்ந்தார். அங்கே எம். எம். தண்டபாணி தேசிகர் இவருக்கு ஆசிரியராக வாய்த்தார். தண்டபாணி தேசிகர் இந்து சமய துதிப்பாடல்களையும் தமிழ் கிருதிகளையும் பாடுவதில் வல்லவராக இருந்தார். முத்துக்குமாரசுவாமி தனது குருவைப் பின்பற்றி தமிழ்ப் பாடல்கள் பாடுவதில் நல்ல தேர்ச்சி பெற்றார்.

## இசைப் பயணம்
அண்ணாமலைப் பல்கலைக் கழகத்தில் பட்டம் பெற்ற பின்னர் முத்துக்குமாரசுவாமி திரும்ப யாழ்ப்பாணம் சென்று அங்கே அரசுப் பள்ளிகளில் இசை ஆசிரியராக நியமனம் பெற்றார். யாழ்ப்பாணத்தில் பல பள்ளிக்கூடங்களில் அவர் இசை ஆசிரியராகப் பணியாற்றினார்.

இலங்கையில் இனக்கலவரங்கள் ஏற்பட்டதையடுத்து 1986 ஆம் ஆண்டு அவர் குடும்பத்துடன் இந்தியாவுக்கு வந்தார். அவரது முன்னோர்கள் காஞ்சீபுரத்திலிருந்து யாழ்ப்பாணம் சென்று குடியேறியவர்கள் என்பதால் இவரது இப்போதைய வருகையை தாயகம் திரும்பினார் என்று சொல்லலாம்.

சென்னை சங்கீத சபாக்களிலும், தனி நிகழ்ச்சிகளிலும் இசைக் கச்சேரிகள் செய்து வந்தார். அத்துடன் மாணவர்களுக்கு இசைப்பயிற்சி அளித்து வந்தார். சுதா ரகுநாதன் உட்பட்ட சில பிரபல இசைக் கலைஞர்கள் இவரிடம் தமிழ் கிருதிகள் பயின்றனர். தனது 86 ஆவது வயது வரை அண்ணாமலை பல்கலைக் கழகத்தில் இசை ஆசிரியராகப் பணி புரிந்தார்.

தண்டபாணி தேசிகரின் பிரதம சீடர் என்ற வகையில் 2008 ஆம் ஆண்டு தேசிகரின் நூற்றாண்டு சமயத்தில் சென்னையில் பல சபாக்களில் சிறப்பு நிகழ்ச்சிகளை ஏற்பாடு செய்தார். ஒவ்வொரு ஆண்டும் தேசிகரின் நினைவு நாளன்று சிறப்பு நிகழ்ச்சிகள் ஏற்பாடு செய்வார். தேசிகர் மதுரை மீனாட்சி அம்மன் மீது பாடிய பாடல்களை முத்துக்குமாரசுவாமி பிரபலப்படுத்தினார்.

சுதா ரகுநாதன் இவரைப் பற்றிக் கூறுகையில், "எப்போதாவது நான் ஒரு தமிழ்க் கிருதியைக் கற்றுக்கொள்ள வேண்டியிருந்தால் முத்துக்குமாரசுவாமி உடனே உதவுவார். தனது அறிவைப் பகிர்ந்துகொள்வதில் அவரைப் போலத் தாராள மனம் கொண்ட இசைக் கலைஞர்களை நான் கண்டதில்லை" என்று சொன்னார்.

## குடும்பம்
முத்துக்குமாரசுவாமி நளினரஞ்சனி என்பவரைத் திருமணம் செய்தார். இத் தம்பதியருக்கு கலாதரன், ஓவியர் பத்மவாசன், சாரங்கதரன், குமரன் ஆகிய மகன்களும் கீதா என்ற மகளும் உள்ளனர்.

## வெளியீடுகள்
*இசை அருவி*, *கலை அருவி*, *இசை ஏடு* ஆகிய இதழ்களை வெளியிட்டு வந்தார்.

## இறப்பு
வயது மூப்பு காரணமாக முத்துக்குமாரசுவாமி சிலகாலம் உடல்நலம் குன்றியிருந்தார். 2019 ஜூன் 25 ஆம் நாள் சென்னை கொட்டிவாக்கத்திலுள்ள அவரது இல்லத்தில் காலமானார். இறக்கும்போது அவருக்கு வயது 87. 26 ஆம் நாள் சென்னை பெசன்ட் நகர் மயானத்தில் அவரது இறுதிச் சடங்குகள் நடைபெற்றன.

## மேற்கோள்கள்

## வெளி இணைப்புகள்
* - தண்டபாணி தேசிகர் யாத்த பாடலை முத்துக்குமாரசுவாமி பாடுகிறார்
*

பகுப்பு:கருநாடக இசைப் பாடகர்கள்
பகுப்பு:கருநாடக இசைக் கலைஞர்கள்
பகுப்பு:2019 இறப்புகள்
பல்கலைக்கழக பொறியியல் கல்லூரி, நாகர்கோவில்

**பல்கலைக்கழக பொறியியல் கல்லூரி, நாகர்கோவில்** (University College of Engineering, Nagercoil) (யுசிஇஎன்) என்பது அண்ணா பல்கலைக்கழகத்தின் உறுப்புக் கல்லூரி ஆகும். இது தமிழ்நாட்டின், கன்னியாகுமரி மாவட்டம், நாகர்கோயிலின், கோணம் பகுதியில், நாகர்கோயில் தொழிற் பேட்டை 629004 என்ற பகுதியில் அமைந்துள்ளது. இது தமிழக அரசால் 2009 இல் நிறுவப்பட்டது. 

## கல்வி
இந்தக் கல்லூரி பல்வேறு பொறியியல் துறைகளில் இளநிலைப் படிப்புகளை வழங்குகிறது. மேலும் பகுதிநேர படிப்புகளாக முதுநிலைப் பொறியியல் படிப்புகளை வழங்குகின்றது. 

## சேர்க்கை
பன்னிரண்டாம் வகுப்பு (உயர்நிலை பாடநெறி) தேர்வில் மாணவர் பெறும் மதிப்பெண் தரவரிசை அடிப்படையில் இளநிலைப் பொறியியல் படிப்புக்கான மாணவர்கள் சேர்க்கப்படுகின்றனர். மாணவர் தரவரிசை மற்றும் சேர்க்கை வழிமுறைகள் அண்ணா பல்கலைக்கழகத்தால் செய்யப்படுகிறது. 

முதுநிலைப் பொறியியல் படிப்புக்கான மாணவர்கள் பொதுவாக தமிழ்நாடு பொது நுழைவுத் தேர்வின் (டான்செட்) தரவரிசைகளின் அடிப்படையில் சேர்க்கப்படுகின்றனர்.

## துறைகள்
* குடிசார் பொறியியல் 
* கணினி அறிவியல் மற்றும் பொறியியல் 
* மின்னணு மற்றும் தொடர்பியல் பொறியியல் 
* இயந்திரப் பொறியியல் 
* மின் மற்றும் மின்னணுவியல் பொறியியல் 
* தகவல் தொழில்நுட்பம் 
* முதுகலை வணிக மேலாண்மை 

## வழங்கப்படும் படிப்புகள்

## நூலகம்
இக்கல்லூரி நூலகத்தில் தேவையான புத்தகங்கள் மற்றும் பத்திரிகைகளின் தொகுப்பு உள்ளது. ஊழியர்கள் மற்றும் மாணவர்களின் பயன்பாட்டிற்கு போதுமானதாக இணைய வசதி கொண்ட கணினிகளை நூலகம் கொண்டுள்ளது. 

## வேலைவாய்ப்பு
இக்கல்லூரி மாணவர்களுக்கு வேலைவாய்ப்புக்கான பயிற்சியளிப்பதற்கும் கல்லூரியில் வேலைவாய்ப்புகளை நிர்வகிப்பதற்கும் பயிற்சி மற்றும் வேலை வாய்ப்பு பிரிவு உள்ளது. பயிற்சி மற்றும் வேலைவாய்ப்பு பிரிவானது கல்வி-தொழில் பயிற்சி மற்றும் ஆளுமை மேம்பாட்டு பயிற்சி ஆகியவற்றை வழங்குகிறது. பயிற்சி மற்றும் வேலைவாய்ப்பு அலுவலரின் மேற்பார்வையில் தன்னார்வ மாணவர் பிரதிநிதிகளால் இது நிர்வகிக்கப்படுகிறது. 

## தரவரிசை
அண்ணா பல்கலைக்கழகத்துடன் இணைந்த 497 தன்னாட்சி அல்லாத பொறியியல் நிறுவனங்களில் (கட்டடக்கலை கல்லூரிகள் அல்ல) இக்கல்லூரி 7 ஆம் இடத்தைப் பிடித்துள்ளது. இத்தரவரிசையானது 2013 ஏப்ரல்-மே பல்கலைக்கழகத் தேர்வுகளில் மாணவர்களின் தேர்ச்சி விழுக்காட்டை அடிப்படையாகக் கொண்டது. 

## மேற்கோள்கள்

## வெளியிணைப்புகள்
* UCEN  

பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டு அரசினர் பொறியியல் கல்லூரிகள்
பகுப்பு:Coordinates not on Wikidata
இலங்கைத் துடுப்பாட்ட அணியின் பாக்கித்தான் சுற்றுப்பயணம், 2019–20

இலங்கைத் துடுப்பாட்ட அணி 2019 செப்டம்பர்-அக்டோபர் மாதங்களில் பாக்கித்தானில் மூன்று ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் பாக்கித்தான் துடுப்பாட்ட அணிக்கு எதிராக விளையாடியது. இத்தொடரில் ஆரம்பத்தில் இரண்டு தேர்வுப் போட்டிகளும் இடம்பெறுவதாக இருந்தது. ஆனால், தேர்வுப் போட்டிகள் திசம்பர் 2019 இல் அமீரகத்தில் விளையாடப்படத் தீர்மானிக்கப்பட்டது. இலங்கை கடைசியாக 2017 அக்டோபரில் பாக்கித்தானில் விளையாடியது. அப்போது அது மூன்று இ20ப போட்டிகளில் லாகூர், கடாபி அரங்கில் விளையாடியது.

இலங்கை அணியில் பல வீரர்கள் இத்தொடரில் பங்குபற்ற விருப்பம் தெரிவிக்காத நிலையில், லகிரு திரிமான்ன, தசுன் சானக்க ஆகியோர் முறையே ஒருநாள், இ20ப போட்டிகளில் தலைவர்களாக விளையாடுகிறார்கள். சப்ராஸ் அகமது பாக்கித்தான் அணியின் தலைவராக விளையாடுகிறார்.

கராச்சி, தேசிய அரங்கில் நடைபெறவிருந்த முதலாவது ஒருநாள் போட்டி மழை காரணமாக கைவிடப்பட்டது. அடுத்த இரண்டு ஒருநாள் போட்டிகளிலும் பாக்கித்தான் வெற்றி பெற்று, தொடரை 2-0 கணக்கில் வென்றது. இ20ப தொடரை இலங்கை அணி 3–0 என்ற கணக்கில் வென்றது.

இலங்கைத் துடுப்பாட்ட அணி மீண்டும் பாக்கித்தானுக்கு வருகை தந்து இரு தேர்வுப் போட்டிகள் கொண்ட தொடரில் விளையாடவுள்ளது. இது 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இடம்பெறுகிறது. இது 10 ஆண்டுகளுக்குப் பிறகு பாக்கித்தானில் நடைபெறும் முதல் தேர்வுத் தொடர் ஆகும்.

## பின்னணி
2009 மார்ச்சில், இலங்கைத் துடுப்பாட்ட அணி லாகூர், கடாபி அரங்கில் அத்தொடரின் இரண்டாவது தேர்வுப் போட்டியை விளையாட ஆரம்பிக்க முன்னர் அவ்வணி மீது தீவிரவாதத் தாக்குதல் மேற்கொள்ளப்பட்டது. இத்தாக்குதலில், ஆறு இலங்கைத் துடுப்பாட்ட வீரர்கள், இரண்டு இலங்கை அதிகாரிகள், ஒரு நடுவர் காயமடைந்தனர், ஆறு பொது மக்கள் கொல்லப்பட்டனர். அதன் பின்னர் இலங்கை அணி பாக்கித்தானில் முழுமையான தொடர் எதிலும் விளையாடவில்லை. 2019 மே மாதத்தில், சிங்கப்பூரில் நடைபெற்ற ஆசியத் துடுப்பாட்ட அவையின் கூட்டத்தில், பாக்கித்தான் துடுப்பாட்ட வாரியம் பாக்கித்தானில் இரண்டு தேர்வுப் போட்டிகளில் விளையாட இலங்கைத் துடுப்பாட்ட வாரியத்திடம் வேண்டுகோள் விடுத்தது. 2019 ஆகத்தில் இலங்கை அணி லாகூர், கராச்சி அரங்குகளில் பாதுகாப்பு நிலைமைகளை அவதானித்தது. 2019 ஆகத்து 22 இல், இலங்கை விளையாட்டுத்துறை அமைச்சர் ஒருநாள் போட்டிகளை மட்டும் பாக்கித்தானில் நடத்த அனுமதித்தார். தேர்வுப் போட்டிகளை நடத்த னுமதிக்கவில்லை.

2019 செப்டம்பர் 9 இல், தினேஸ் சந்திமல், அகில தனஞ்சயா, நிரோசன் டிக்வெல்ல, திமுத் கருணாரத்ன, சுரங்க லக்மால், லசித் மாலிங்க, அஞ்செலோ மத்தியூஸ், குசல் பெரேரா, திசாரா பெரேரா, தனஞ்சய டி சில்வா ஆகியோர் பாக்கித்தான் செல்வதில்லை என அறிவித்தனர். 2019 செப்டம்பர் 19 இல், இலங்கை அணி திட்டமிட்டபடி பாக்கித்தான் செல்லும் என இலங்கை அறிவித்தது.

## அணிகள்

## ஒருநாள் தொடர்
### 1-வது ஒருநாள்

### 2-வது ஒருநாள்

### 3-வது ஒருநாள்

## இ20ப தொடர்
### 1-வது இ20ப

### 2-வது இ20ப

### 3-வது இ20ப

## தேர்வுத் தொடர்
### 1வது தேர்வு

### 2வது தேர்வு

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2019 இல் விளையாட்டுகள்
பகுப்பு:பாக்கித்தானில் துடுப்பாட்டம்
பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2019 இல் இலங்கை
ஹாங்காங் போராட்டம் 2019

**ஹாங்காங் போராட்டம் 2019** (**2019 Hong Kong protests**), ஹாங்காங்கில் குற்ற வழக்குகளில் சிக்கிய கைதிகளை சீனா, தைவான் அல்லது மக்காவு பகுதிகளுக்கு நாடு கடத்தி, குற்ற வழக்கு விசாரணையை சந்திக்க வைக்க வசதியாக கைதிகள் பரிமாற்ற சட்டத்தில் திருத்தம் கொண்டுவர கேரி லாம் தலைமையிலான ஹாங்காங் அரசு நிர்வாகம் ஏப்ரல், 2019-இல் முடிவு செய்தது.  இச்சட்டத் திருத்தத்திற்கு ஹாங்காங் மக்களிடையே கடும் எதிர்ப்பு எழுந்தது. அதைத் தொடர்ந்து நடந்து வரும் போராட்டங்கள் பற்றியது தான் ஹாங்காங் போராட்டம் 2020 ஆகும்.

## எதிர்ப்புகள்
பல்லாயிரக்கணக்கான இளைஞர்கள், மாணவர்கள் இச்சட்ட மசோதாவிற்கு எதிராக 9 சூன் 2019 முதல் ஹாங்காங் அரசிற்கு எதிராக தொடர் போராட்டங்களில் ஈடுபட்டு வருகின்றனர். இப்போராட்டத்தில் 800 அதிகமான இளைஞர்கள் கைது செய்யப்பட்டுள்ளனர். ஹாங்காங்கில் குற்றவழக்குகளில் ஈடுபட்டவர்களை, சீனாவிற்கு அனுப்பி விசாரணை செய்வதற்கான  சட்ட திருத்த மசோதாவை ஹாங்காங் அரச நிர்வாகி கேரி லாம் திரும்பப் பெற்றார்.

இதற்கிடையில் சீனாவில் கம்யூனிஸ்ட் ஆட்சியின் 70-ம் ஆண்டு கொண்டாட்டங்கள்  அக்டோபர் மாதம் கோலாகலமாக கொண்டாடப்பட்டது. ஆனால் சீனாவின் கட்டுப்பாட்டில் உள்ள ஹாங்காங்கில் போராட்டம் வெடித்தது. பல்லாயிரக்கணக்கானோர் முகமூடி அணிந்து கொண்டு சாலைகளில் போராட்டத்தில் ஈடுபட்டனர். இதனால் போராட்டக்காரர்களுக்கும் போலீசாருக்கும் இடையே மோதல் ஏற்பட்டது.

## கைதுகளும், காயம்பட்டோரும்
16 அக்டோபர் 2019 முடிய நடைபெற்ற 400 போராட்டங்களில் 2200 பேர்  கைது செய்யப்பட்டுள்ளனர். மேலும் காவல்துறையினரின் அடக்குமுறையால் 1100 பேர் காயமடைந்துள்ளனர்.

## சீன அதிபரின் எச்சரிக்கை
சீனாவைப் பிரிக்க நினைத்தால் "நசுங்கிய உடல்கள், நொறுங்கிய எலும்புகள்" மிஞ்சும் என்று என ஹாங்காங் போராட்டக் காரர்களுக்குச் சீன அதிபர் ஷி ஜின்பிங் நேபாள விஜயத்தின் போது  14 அக்டோபர் 2019 அன்று எச்சரிக்கை விடுத்துள்ளார்.

## சட்ட முன்வடிவை ஆங்காங் நாடாளுமன்றம் திரும்பப் பெறுதல்
போராட்டக்காரர்களின் நீண்ட கால போராட்டங்களுக்குப் பின்னர் குற்ற வழக்குகளில் பின்னணி கொண்டோரை ஆங்காங்கிலிருந்து சீனாவிற்கு நாடு கடத்தும் சட்ட முன்வடிவை ஆங்காங் நாடாளுமன்றம்  23 அக்டோபர் 2019 அன்று திரும்ப கொண்டதாக முறைப்படி அறிவித்தது.

## பின்னணி
குற்ற வழக்குகளில் தொடர்புடையவர்கள் என்று சந்தேகிக்கப்படும் நபர்களை சீனா, மக்காவு மற்றும் தைவானுக்கு ஆங்காங் பகுதியிலிருந்து நாடுகடத்த வழிவகை செய்வதற்கு நாடு கடுத்தும் சட்டத் திருத்தம் செய்ய காரணமாக இருந்தது, 2018-இல் ஹாங்காங்கிற்கு தப்பி செல்வதற்கு முன்பு, தைவானில் கர்ப்பிணியாக இருந்த தனது காதலியை கொலை செய்ததாக *சான் தொங்-காய்* என்பவர் மீது குற்றம் சுமத்தப்பட்டது. ஹாங்காங்கிற்கும், தைவானுக்கும் நாடு கடத்தும் ஒப்பந்தம் இல்லாத நிலையில், இந்த வழக்கு வந்தபோது, குற்றவாளிகளை நாடு கடத்துவது தொடர்பான இச்சட்டத்தை திருத்துவதாக ஆங்காங் அரசு சட்ட முன்வடிவத்தை நாடாளுமன்றத்தில் முன்மொழிந்தது. காதலியின் கடன் அட்டையிலிருந்து பணம் எடுத்தார் என்ற பணமோசடி வழக்கில் *சான் தொங்-காய்* ஆங்காங் சிறையில் அடைக்கப்பட்டிருந்தார். சிறையில் இருந்து விடுவிக்கப்பட்ட 20 வயதான சான் தொங்-காய், பாதிக்கப்பட்ட குடும்பத்திடம் மன்னிப்பு கேட்டதோடு, தன் மீதான குற்றச்சாட்டை தைவானில் எதிர்கொள்ள தயாராக இருப்பதாகவும் தெரிவித்தார்.

## மேற்கோள்கள்

## வெளி இணைப்புகள்
* ஹாங்காங் மக்கள் போராடுவது எதற்காக? அங்கு நடப்பது என்ன?
* The Hong Kong protests explained 
*HONG KONG PROTESTS NEWS

பகுப்பு:ஆங்காங்
பகுப்பு:2019 நிகழ்வுகள்
சோழநாயக்கன் மக்கள்

** சோழநாயக்கன்** (Cholanaikkan)  தொல்மூத்த பழங்குடியினரான இவர்கள் இந்திய நாட்டின் கேரளா மாநிலத்தில் உள்ள பாலக்காடு மாவட்டத்திற்கு உட்பட்ட அமைதிப் பள்ளத்தாக்குப் பகுதியில் காடுகளில் வாழுகிறார்கள். 2001 ஆம் ஆண்டின் கணக்கெடுப்பின்படி 191  பேர் மட்டுமே வாழுவதாக கணக்கிடப்பட்டுள்ளது. இவர்கள் திராவிட மொழிக் குடும்பத்தைச் சார்ந்த சோழநாயக்கன் மொழியைப் பேசுகிறார்கள். இது முழுவதும் மலையாள மொழியைச் சார்ந்து பேசப்படுவதாகும்.

## மேலும் பார்க்க
Major Tribes in Kerala by Philipose Vaidyar
http://focusonpeople.org/major_tribals_in_kerala.htm 
  

## மேற்கோள்கள்

பகுப்பு:திராவிடர்
பகுப்பு:பழங்குடிகள்
பகுப்பு:இந்தியப் பழங்குடிகள்
எத்திலீன் எபிசல்பாக்சைடு

**எத்திலீன் எபிசல்பாக்சைடு** (Ethylene episulfoxide)என்பது C2H4SO என்ற மூலக்கூற்று வாய்ப்பாட்டை உடைய ஒரு கரிமகந்தக சேர்மம் ஆகும். இது ஒரு நிறமற்ற திரவம் ஆகும். சல்பாக்சைடுகளில் எளிய சல்பாக்சைடும் இதுவாகும். இது ஒரு திரிபு அதிகமுள்ள வளையமாக இருப்பதால் அதிக வினைபுரியக்கூடிய தன்மையுடன் உள்ளது. ஆகவே, வெப்பப்படுத்தும் போது கந்தகஓராக்சைடு மற்றும் எத்திலீன் ஆக சிதைவடைகிறது. இச்சேர்மம் பெரயோடேட்டுடன் எத்திலீன் சல்பைடை ஆக்சிசனேற்றம் செய்வதன் மூலம் தயாரிக்கப்படுகிறது.

## மேற்கோள்கள்

பகுப்பு:கரிமக்கந்தகச் சேர்மங்கள்
பல்கலைக்கழக பொறியியல் கல்லூரி, காஞ்சிபுரம்

**பல்கலைக்கழக பொறியியல் கல்லூரி, காஞ்சிபுரம் (University College of Engineering, Kanchipuram) (யு.சி.கே.இ** எனவும் அழைக்கப்படுகிறது)  இந்தியாவின் தமிழ்நாட்டின், கோயில் நகரமான காஞ்சிபுரத்தில்  அமைந்துள்ள ஒரு அரசு பொறியியல் கல்லூரி ஆகும். இந்த கல்லூரி 2010 இல் நிறுவப்பட்டது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இங்கு கணினி அறிவியல் பொறியியல், மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல் , இயந்திரப் பொறியியல் ஆகியவற்றில் இளங்கலை பொறியியல் பட்டங்கள் வழங்கப்படுகிறது. 

## வரலாறு
தமிழக அரசு எடுத்த கொள்கை முடிவின் மூலம் இந்த கல்லூரி 2010 ஆம் ஆண்டு அண்ணா பல்கலைக்கழக கல்லூரியாக நிறுவப்பட்டது.  2011 ஆம் ஆண்டு, கல்லூரிக்கான நிரந்தர வளாகமானது  சென்னை-பெங்களூர் நெடுஞ்சாலை, காரைப்பேட்டை கிராமத்தில் அமைக்க தமிழக அரசால் முடிவு செய்யப்பட்டது. புதிய வளாகமானது மொத்தம் சுமார் 10.4 ஏக்கர் நிலப்பரப்பைக் கொண்டுள்ளது. 2012 சூன் நிலவரப்படி, 4 ஆய்வகங்கள், 4 வகுப்பு அறைகள், அலுவலகம் மற்றும் முதல்வர் அறை போன்ற ஆரம்ப  கட்டுமானங்கள் நிறைவடைந்தன. 

இதையடுத்து 5 ஏப்ரல் 2013 அன்று, முதல்வர் அலுவலகம் மற்றும் 4 வகுப்பு அறைகள் தற்காலிக இடத்திலிருந்து புதிய வளாகத்துக்கு மாற்றப்பட்டது. 

27. நவம்பர், 2013 அன்று, மாணவிகள் விடுதியானது அருகில் பாரந்தூர் சாலையில் புதிதாக கட்டப்பட்ட கட்டிடத்திற்கு மாற்றப்பட்டது, இந்த புதிய கட்டிடமானது காஞ்சிபுரம் நகரத்தில் இருந்து 10 கிலோமீட்டர் தொலைவில் உள்ளது. 

மாணவர், மாணவியருக்கான விடுதிகளுடன் கூடிய வகுப்பறைகள் மற்றும் நிர்வாகத் தொகுதிகளின் கட்டும் பணி 2014-15 கல்வியாண்டில் நிறைவடைந்தது. 

## இருப்பிடம்
[thumb| [சென்னை - பெங்களூர் நெடுஞ்சாலை ]]
இந்த கல்லூரி முதலில் காஞ்சிபுரத்திலிருந்து  தொலைவில் உள்ள காரைப்பேட்டையில் தேசிய நெடுஞ்சாலை 4 க்கு அருகில் அமைந்தது  . 

2017 ஆம் ஆண்டில், கல்லூரி சென்னை-பெங்களூர் நெடுஞ்சாலை ( தேசிய நெடுஞ்சாலை -4, ) பொன்னரிகரையில் பிராந்திய போக்குவரத்து அலுவலகத்திற்கு அருகிலுள்ள புதிய வளாகத்திற்கு மாற்றப்பட்டது.  

## நிர்வாகம்
காஞ்சிபுரம் பல்கலைக்கழக பொறியியல் கல்லூரி, அண்ணா பல்கலைக்கழகத்தின் ஒரு கல்லூரியாக இருப்பதால்,  பல்கலைக்கழக வேந்தர், துணைவேந்தர் மற்றும் பல்கலைக்கழக பதிவாளர் ஆகியோரால் நிர்வகிக்கப்படுகிறது. 

## குறிப்புகள்

## வெளி இணைப்புகள்

* 
பகுப்பு:காஞ்சிபுரம் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டு அரசினர் பொறியியல் கல்லூரிகள்
பகுப்பு:Coordinates on Wikidata
ஒப்பீட்டு வலிமை

ஒப்பீட்டு வலிமை குறியீடு (RSI) என்பதை அறிய இங்கு செல்லவும்.

**ஒப்பீட்டு வலிமை** (relative strength) என்பது நுட்பப் பகுப்பாய்வு முறைகளில் ஒன்று. இந்த நுட்பப் பகுப்பாய்வு (Technical Analysis) மூலம் ஒரு பங்கினை  அடுத்த பங்குடன் (பங்கு, துறை குறியீடு, சந்தை குறியீடு, பாண்டு) ஒப்பிட்டு எது வலிமையாக உள்ளது என்று அறியும் முறையாகும்

இதை அறிவதால் இதன் போக்கு மற்ற(அடுத்த) பங்கை விட எப்படி உள்ளது என அறியலாம்.   ஏதாவது ஒரு பங்கின் ஒப்பீட்டு வலிமையை மற்றொரு பங்குடன் ஒப்பிட்டு அறிய இவை இரண்டையும் வகுக்க வேண்டும். 

எடுத்துக்காட்டாக  மைக்ரோசாப்ட் & ஆப்பிள் நிறுவனங்களை எடுத்துக்கொள்வோம். இப்போது மைக்ரோசாப்டின் ஒப்பீட்டு வலிமை ஆப்பிளை ஒப்பிட்டால் என்ன என்று அறிய மைக்ரோசாப்டை ஆப்பிளால் வகுக்க வேண்டும். மைக்ரோசாப்டின் விலை 160 என்றும் ஆப்பிளின் விலை 210 என்றும் கொண்டால் ஆப்பிளை ஒப்பிடும் போது மைக்ரோசாப்டின் ஒப்பீட்டு வலிமை 0.76 (160\210) . வரலாற்றுரீதியாக மைக்ரோசாப்டின் ஒப்பீட்டு வலிமை ஆப்பிளை ஒப்பிட்டால் .50 - .65 இக்குள் தான் இருக்கும் என்றால் .76 என்பது ஒப்பீட்டளவில் மைக்ரோசாப்ட் ஆப்பிளை விட வலிமையாக உள்ளது அல்லது ஆப்பிள் மைக்ரோசாப்ட்டை விட வலிமைகுன்றி உள்ளது அல்லது இரண்டும் கலந்து உள்ளது எனலாம்.

இவற்றின் ஒப்பீட்டு வலிமை வரலாற்று அளவில் இருக்க வேண்டுமென்றால் மைக்ரோசாப்ட்டின் விலை குறையவேண்டும் அல்லது ஆப்பிளின் விலை அதிகரிக்க வேண்டும்.

## மேற்கோள்

 
## வெளி இணைப்பு
இன்வெசுட்டோபீடியாவில் ஒப்பீட்டு வலிமை  குறித்த விளக்கம் 

பகுப்பு:நுட்பப் பகுப்பாய்வு
காடிங்டன் உருப்பெருக்கி

**காடிங்டன் உருப்பெருக்கி** (Coddington magnifier) என்பது ஒரு உருப்பெருக்கும் கண்ணாடி ஆகும். இது ஒரு மிகத்தடிமனான வில்லையகை் கொண்டுள்ளது. இந்த வில்லையின் நடுக்கோட்டில் மையக்காடி இடைத்திரையைக் கொண்டுள்ளது. இந்த அமைப்பின் காரணமாக மைய அச்சிற்கு நெருக்கமான கதிர்களால் ஏற்படும்கோளப் பிறழ்ச்சியானது குறைக்கப்படுகிறது. இந்த சிறப்பான அமைப்பின் காரணமாக வழக்கமான உருப்பெருக்கும் கண்ணாடியை விட வரை இந்த உருப்பெருக்கும் கண்ணாடி அதிக உருப்பெருக்கும் தன்மையைக் கொண்டுள்ளது. அதாவது  10× முதல் 20× உருப்பெருக்கும் திறனைக் கொண்டுள்ளது. பெரும்பாலான ஒற்றை வில்லை உருப்பெருக்கிகள் 5× அளவிற்கான உருப்பெருக்கும் திறனையேக் கொண்டுள்ளன. இத்தகைய உருப்பெருக்கிகளின் குறைபாடு என்னவென்றால் காடியுடனான இடைத்திரை உருப்பெருக்கியால் பார்க்கப்படும் பகுதியின் பரப்பினைக் குறைத்து விடுகிறது.

## வரலாறு

1812 ஆம் ஆண்டு வில்லியம் ஐடு வோலஸ்டன் என்பவர் தொடக்க கால உருப்பெருக்கிகளின் மேம்பட்ட வடிவத்தை உருவாக்கினார். இவர் தனது வடிவமைப்பில் இரண்டு அரைக்கோளங்களை உள்ளடக்கிய ஒரு கோள வடிவ உருப்பெருக்கியை உருவாக்கினார். இவரது அமைப்பில் இரண்டு அரைக்கோளங்களுக்கிடையே ஒரு சிறிய அடைப்பு இருந்தது. டேவிட் புரூஸ்டர் வோலஸ்டன் உருவாக்கிய உருப்பெருக்கியில் இரு அரைக்கோளங்களுக்கு இடையில் கண்ணாடிக்குச் சமமான ஒளிவிலகல் குறிப்பெண் கொண்ட ஒளி ஊடுருவக் கூடிய சிமெண்டினால் அடைக்கும் போது சிறப்பாகச் செயல்படுகிறது என்பதைக் கண்டறிந்தார். டேவிட் புரூஸ்டர் நடுவில் ஒரு ஆழமான காடியைக் கொண்ட ஒரே கண்ணாடியிலான கோளத்தைப் பயன்படுத்தினார்.1829 ஆம் ஆண்டில், என்றி காடிங்டன் வோலஸ்டன்-பிரூவ்ஸ்டர் வில்லையைப் பொதுப்பயன்பாட்டிற்கு கொணர்ந்ததுடன் காடியின் வடிவமைப்பை மாற்றி அமைத்ததன் மூலம் அதன் வடிவமைப்பினை மேம்படுத்தினார். இருப்பினும் இதைக் கண்டுபிடித்தமைக்கான உரிமையை அவர் கோரவில்லை.

## மேற்கோள்கள்

பகுப்பு:ஒளியியல் கருவிகள்